NaiveNeuron/SloPal huggingface dataset:
Foltin, Roman, poslanec NR SR (2022-05-20):
Ja by som chcel... (reakcia z pléna) oceniť, ja by som chcel oceniť a upozorniť, že pán Sulík tu ponúkol jasné a vecné argumenty. Daňový bonus je jednoducho zle nastavený. Pán Kuffa, pán Sulík nepovedal, že piate, šieste a siedme dieťa je nič. V diskusii sa má vždy jasne argumentovať a nie urážať a útočiť na napríklad zlú SaS-ku. Výdavky vo výške 1,3 miliardy eur sú jednoducho neprijateľné. Doplatia na to nakoniec vždy len a len ľudia zvýšením miestnych daní. Ak si vie, ak si vedia jednoduchí ľudia nastaviť svoj domáci rozpočet, príjmy rovnajú sa výdavky, prečo my, ktorí tu sedíme, sa tvárime, že môžeme jednoducho míňať viacej a zaťažovať tým niekoho, kto príde po nás. Ja za seba jasne hovorím, že budem hlasovať proti. Ďakujem.
Ďurovčík, Emil, poslanec NR SR (2018-12-05):
Pán predsedajúci, dajte hlasovať o návrhu zákona ako o celku s odporúčaním gestorského výboru schváliť.
Glváč, Martin, podpredseda NR SR (2019-03-28):
Ďakujem. Pán poslanec, doplňujúca otázka? Nie. Tretia otázka je od pána poslanca Kvorku, je v sále, a znie: „Máte za sebou rok na pozícii predsedu vlády, podarilo sa vám naplniť ciele, ktoré ste si dali?“ Nech sa páči.
A. Belousovová, podpredsedníčka NR SR: (2006-12-14):
Ako posledná s interpeláciou vystúpi pani poslankyňa Mária Sabolová.
Remišová, Veronika, poslankyňa NR SR (2016-11-29):
Ďakujem kolegovi Beblavému aj za to, že tak výstižne pomenoval situáciu vo výberových konaniach. A ja som mala veľa známych, ktorí sa ani do výberových konaní v štátnej správe nehlásili, lebo si hovorili, no však tam je už dopredu vybratý. A potom tu máme také príklady, ako napríklad pán Lazár z vodohospodárskeho podniku, ktorý bol na jeden deň zamestnaný, aby potom mohol byť vymenovaný ako generálny riaditeľ. Čiže pokiaľ sa nezbavíme takéhoto klientelizmu a politikárčenia, tak našu štátnu správu nikdy nezlepšíme A ešte sa mi zdal veľmi dôležitý bod pri tých politických nominantov. To znamená, áno, ak je to politický nominant, tak musíme vedieť, kto je zaňho zodpovedný, kto ho nominoval a ten si má za neho niesť aj osobnú zodpovednosť. Ak mu spraví nejaký prešľap, tak by si zaňho mal niesť aj politickú zodpovednosť. A to sa mi veľmi páčilo na jednom seminári o korupcii, s predstaviteľom zo Spojených štátov sme sa bavili o politických, či sú lepšie politické nominácie alebo teda tá profesionálna správa. On hovoril o diplomatickom zbore. A on hovoril, že je pravda, že tam, je pravda, že tam je veľká časť politických nominantov v diplomatickom zbore Spojených štátov, ale s tým rozdielom, že sú vykazatelní a teda, že nesú za nich zodpovednosť tí, ktorí ich tam nominovali, a pri najmenšom prešľape on letí a prevezme za neho zodpovednosť ten, ktorý ho tam nominoval. Čiže hlavne. A majú aj veľmi rozvinutý koncept tej disciplinárnej spravodlivosti, disciplinárnej zodpovednosti. Takže, žiaľ, toto u nás stále chýba a... (Prerušenie vystúpenia časomerom.)
Lazár, Ladislav, poslanec NR SR (2011-12-14):
Ďakujem pekne, pán podpredseda. Celá táto diskusia je o transformácii nemocníc. Celý čas rozoberáme transformáciu, resp. prechod na akciové spoločnosti z rozličných podôb a dôvodov a prečo sa to deje, alebo sa to nedeje. Ale zabúdame na podstatu veci, že prečo sa to dnes rozoberá. Veď predsa vaša premiérka, váš minister sa na tom dohodol s Lekárskym odborovým združením, nie my. Dostali to podpísané v memorande a napriek tomu sa tento moment neobjavil v parlamente. Ja neviem, či si uvedomujeme všetci, ale ktokoľvek, alebo akákoľvek vláda tu vzíde po marci, tak tá dôvera občanov v štátne inštitúcie je pomerne otrasená. Pretože už keď premiérka niečo sľúbi, minister daného rezortu niečo sľúbi a napriek tomu sa niečo, sa zastavenie transformácie neobjaví v návrhu zákona, tak asi ťažko občania môžu veriť takejto vláde, ako vy tu dnes reprezentujete. Tá požiadavka bola úplne jasná. Chcú zastaviť, resp. zrušiť transformáciu, nie pozastaviť. Vy tu dnes hovoríte o pozastavení, vy chcete po marci znovu, znovu pokračovať v tejto transformácii. A uvediem ešte jeden príklad, prečo s tým nesúhlasíme. Lebo od začiatku tá transformácia smeruje ku konkurzu a skrytej privatizácii. Dlhy nemocníc sú viac ako 420 miliónov eur, ktoré vaši riaditelia za posledný rok a pol navýšili ešte, návrh na oddlženie je len 350 mil. eur. Dnes ten výpadok je omnoho väčší. To znamená, že tie nemocnice od prvého dňa budú dlžné a je len otázkou času, kedy skončia v konkurze. To je to isté, ako keby sme išli operovať pacienta, operácia trvá 5 hodín, ale kyslík dostane len na tri a pol hodiny. Tak je úplne jasné, že to nemôže dopadnúť dobre a takisto dopadne zle aj toto... (Prerušenie vystúpenia časomerom.) Ďakujem pekne.
Zmajkovičová, Renáta, podpredsedníčka NR SR (2012-10-26):
Pán poslanec Bublavý.
Dostál, Ondrej, poslanec NR SR (2021-07-23):
Ja úplne súhlasím s pánom poslancom Šeligom a s tým, čo hovoril vo svojom vystúpení v rozprave. Tiež si myslím, že vystúpenie pána poslanca Fica bolo úplne od veci. Bolo úplne od veci nielen v tej záverečnej faktickej poznámke, na ktorú sa už nedalo reagovať a ktorou sa vrátil v podstate k schôdzi, na ktorej bola vyslovovaná nedôveru a na ktorej sa opozícia pokúsila prostredníctvom nezmyselných a nepodložených obvinení a dezinterpretácií celej veci odvolať pani ministerku Kolíkovú, ale od veci bolo aj v samotnom obsahu vystúpenia pána poslanca Fica. A keď pani ministerka u pána predsedajúceho namietala, že pán vystupujúci Fico by mal hovoriť k veci a že by mal na to upozorniť, tak mala pravdu, čo nakoniec potvrdil aj pán poslanec Fico vo svojom vystúpení tým, že až v úplnom závere povedal, že no a teraz k tomu paškvilu, ktorý ste predložili, sa ani nebudem vyjadrovať. Čím len potvrdil, že to, čo hovoril dovtedy, hovoril o veciach, ktoré ho nesporne zaujímajú, lebo, samozrejme, vyšetrovanie pokračuje, orgány činné v trestnom konaní majú rozviazané ruky, takže áno, treba bojovať za svojich ľudí, ako to len ide, ale nevyjadroval sa k návrhu zákona, o ktorom rokujeme, k tomu sa vyjadril možno v posledných 20 sekundách svojho vystúpenia. A že to teda bolo od veci, svedčí o tom aj to, že ten záujem o podmienky väzby je náhle prebudený práve teraz, keď sa vyšetrovanie dotýka bývalých smeráckych nominantov, keď má pán Fico a jemu blízki ľudia pocit, že sa to už približuje aj ku nim. Dovtedy ich to nezaujímalo, hoci dvanásť rokov tu vládli.
Kučerová, Viera, poslankyňa NR SR (2013-10-18):
Teraz budeme hlasovať o pozmeňujúcich návrhoch, ktoré odzneli v rozprave. Ako o prvom, prosím, dajte hlasovať o mojom pozmeňujúcom návrhu.
Tomanová, Viera, poslankyňa NR SR (2013-10-25):
Veľmi pekne ďakujem, pani predsedajúca. Pán poslanec Hlina, ja si nesmierne vážim a ctím váš entuziazmus a vašu snahu, boj za spravodlivosť a podobne. Ale na druhej strane sú veci, o ktorých treba asi veľa veľmi naštudovať. To, neberte to, že to je nejaké poučovanie. Vôbec nie. Ale o kolektívnom vyjednávaní treba čo to vedieť a treba si skutočne uvedomiť, že v prvom rade je tu viac ako dva milióny tristo tisíc zamestnancov, ktorých treba záujmy hájiť, pretože na Slovensku, a aj o tom je kolektívne vyjednávanie, aj o tom je tento zákon, aby tie výborné firmy neboli podceňované a neboli, a tie zlé firmy nepodliezali svojím spôsobom a nebol tu taký sociálny dumping, kde na základe zdierania zamestnancov vlastne a toho, že im neumožnia nejakým spôsobom kvalitne a dôstojne žiť a dôstojne pracovať. Hovoríte o tom, že ktorých desať krajín. Pán Hlina, to nie je problém vymenovať desať krajín, ale to sú aj krajiny, ktoré majú napríklad a nesmierne a viac ako sto rokov udržiavajú zvykové právo. Tu idem hovoriť o Dánsku, napríklad, kde pre nich je to úplnou samozrejmosťou, že takéto veci sa udržiavajú a nemusia byť zapísané ani v Zákonníku práce. Ani u nás by nemusel byť Zákonník práce taký obsiahly, keby sme dodržiavali určité princípy dôstojnosti, zásluhovosti, pochopenia a porozumenia. Viete, ja som sa stretla aj s tým, pán poslanec Hlina, že prišla jedna firma a poviem, východná firma, ktorá tu zastupovala a spytovali sa: a ako teda môžeme tých zamestnancov donútiť, aby na tom páse rýchlejšie zvládavali tú funkciu, keď ich nemôžeme, keď nemôžeme používať telesné tresty? To som si zažila pri osobitnom diplomatickom rokovaní ako ministerka.
Pellegrini, Peter, predseda NR SR (2024-02-08):
Prezentujme sa a hlasujme o bode č. 36 druhého pozmeňujúceho návrhu pána poslanca Galka. (Hlasovanie.) Prítomných 132, za 17, proti 75, 39 sa zdržalo, nehlasoval 1. Tento bod sme neschválili.
Kollár, Boris, predseda NR SR (2023-06-22):
Vážení kolegovia, prosím, budeme pokračovať, zaujmite, prosím, miesto v sále. Skôr než začneme, mám jeden procedurálny návrh. Chcem vás požiadať o odsúhlasenie, nakoľko ide delegácia do Ríma a do Vatikánu v pondelok, utorok, takže viacerí poslanci tu nebudú, či sa môžeme dohodnúť na tom, že budeme hlasovať až, až v stredu. Že by sme, zajtra aj tak nehlasujeme, že by sme jeden deň okrem dneska, ešte dneska hlasovať budeme o sedemnástej a potom ďalšie hlasovanie by bolo až v stredu. Je, prosím, všeobecný súhlas? (Súhlasná reakcia pléna.) Ďakujem pekne. Uvedené sme schválili. Teraz máme procedurálny návrh pána poslanca Svrčeka.
Cséfalvayová, Katarína, poslankyňa NR SR (2018-06-14):
Ďakujem pekne, pán predsedajúci. Pripomínam členom zahraničného výboru, ak tu ešte nejakí sú, že dnes o 13.05 máme schôdzu výboru v miestnosti č. 149, teda v rokovacej miestnosti výboru pre európske záležitosti. Ďakujem pekne.
Žitňanská, Jana, poslankyňa NR SR (2021-10-19):
Ďakujem pekne, pán predseda, dajte, prosím, hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Viskupič, Jozef, poslanec NR SR (2012-10-19):
Ďakujem. Pán poslanec Štefanec, hovoril si veľmi kľudne, povedal si obrovské množstvo argumentov a podľa mňa je dôležité to, čo nastalo po tvojom vystúpení. A to bolo, že tu prišli zápalisté hodnotenia situácie v našej krajine, ktorá pred 20 rokmi mala nejakým spôsobom rozdané karty. Chceli sme byť teda zaujímaví pre investorov, niečo sme mohli ponúknuť, aby krajina bola, aby Slovensko mohlo byť zaujímavé pre investorov. Slovensko je postkomunistickou krajinou, Slovensko má tranzitívnu ekonomiku, Slovensko potrebovalo zatraktívniť svoje podnikateľské prostredie a Slovensko preto má aj zavedenú jednoduchú rovnú daň. Jednoducho systému, ktorý predpokladal investície, ktoré prinášali zároveň prácu, bolo aj v tých rokoch, kedy sa táto rovná daň zavádzala, tým argumentom, čo zvýhodňovalo Slovensko oproti ostatným krajinám. Ostatným krajinám, ktoré tak, ako tu bolo spomenuté, sa takisto zamýšľali nad tým, ako svoje krajiny zatraktívniť. Ja si myslím, že doteraz sme odkázaní na investície zvonku a sme preto povinní rešpektovať to, že rovná daň je pre Slovensko výhodná. Slovensko a jeho podnikateľské prostredie a pre prácu ľudí, ktoré im toto prostredie ponúka. Ďakujem.
Zmajkovičová, Renáta, poslankyňa NR SR (2015-09-16):
Ďakujem za slovo. Pán kolega, je taká pravda: Boh do domu, hosť do domu. Hosť však neurčuje pravidlá v mojom dome. Pomáhať môžem len do takej miery, koľko mám. Toto je skutočne stará pravda. A pán podpredseda vlády povedal aj o tom, že utečenecká kríza potrebuje komplexné a udržateľné riešenie. Sú týmto riešením kvóty? Sú ľudia, ktorí prichádzajú, sú to čísla a kvóty? To je veľmi zjednodušené riešenie. Za každým človekom treba hľadať ľudský príbeh. Niekde tí ľudia potrebujú pomoc, ale niekde sú to skutočne špekulanti. My číslami a tými kvótami len podporujeme obchodníkov s ľudským nešťastím. A dnešný postoj, ktorý majú niektoré štáty Európskej únie, len naznačuje, že niečo sa začína diať v Európe a komu to vyhovuje. Ak sa nedodržujú pravidlá pri prekročení hraníc, tak sa nebudú rešpektovať pravidlá v rámci Európskej únie. Majú ich rešpektovať občania Európskej únie? Komu bude pomáhať táto anarchia?
Laurenčík, Milan, podpredseda NR SR (2020-06-09):
Pán poslanec Ondrej Dostál.
Laššáková, Jana, podpredsedníčka NR SR (2015-11-11):
Na vystúpenie pána ministra páni poslanci Mičovský, Hraško, Jarjabek sa hlásia s faktickými poznámkami. Nech sa páči, pán poslanec Mičovský.
Hrušovský, Pavol, podpredseda NR SR (2011-07-11):
Pán poslanec Brocka.
Danko, Andrej, podpredseda NR SR (2024-05-10):
S reakciou poslanec Kéry
Zemanová, Anna, poslankyňa NR SR (2018-01-30):
Ďakujem pekne za slovo. Pán kolega, ako naozaj je vaším názorom, že je správne, aby starosta mal možnosť ukladať kontrolu na svoj vlastný výkon? Starosta je štatutárom obce a predsa on má byť kontrolovaný a aby sám sebe zadával kontroly, je absolútny nezmysel. Na druhej strane to môže byť ešte aj ďalšou obštrukciou, pretože úlohy kontrolórovi zadáva obecné alebo mestské zastupiteľstvo a zadáva mu ich tak, aby ich stihol spraviť. Čiže ak bude zadaná nejaká nepríjemná kontrola a starosta sa do toho vloží a zadá kontrolu, bude mať moc zadať ďalšiu úlohu, tak vlastne vyaltuje z kontroly tie kontroly, ktoré by mohli byť zamerané na neho a uložené obecným zastupiteľstvom. Toto, kontrolór je jeden z mála nástrojov, ktorý zastupiteľstvá majú voči starostovi, a preto aj keď je voľba kontrolóra, tak je to často veľká politická bitka, aby, je snahou často starostov, aby to bol jeho človek, ktorý potom tie kontroly, pri kontrolách prižmúri oči. Čiže ešte keď sa posilní takto pozícia starostu, tak myslím si, že ten inštitút bude dosť nefunkčný.
Klus, Martin, poslanec NR SR (2018-05-15):
Ďakujem pekne za slovo. Ešte raz, milé dámy poslankyne a vážení páni poslanci, pán minister, dovolím si ešte vystúpiť v tejto ústnej časti stručnejšie, pochopiteľne, ako v tej písomnej a zareagujem len na jednu z tých častí diskusie, ktorá tu doobeda a aj neskôr poobede zaznela, a to je vzťah našej diplomacie, zahraničnej politiky, ale keď chceme, aj európskej politiky k Ruskej federácii. Mňa mnohí kolegovia poslanci najmä z jednej politickej strany označujú za rusofóbneho a rád by som na tomto mieste zdôraznil, že to nie je pravda. Mám desiatky priateľov z Ruskej federácie. Sú to skvelí ľudia s veľkým srdcom. S mnohými som stále v kontakte. Obdivujem ruskú kultúru a áno, nehanbím sa povedať aj, do istej miery aj ruskú históriu, ktorá je plná inšpiratívnych vecí, ale ak mám s niečím zásadný problém, tak je to súčasná ruská politika a súhlasím so všetkými tými vyhláseniami, ktoré hovoria o tom, že je v našom zásadnom strategickom, životnom záujme, aby sme mali dobré vzťahy s Ruskou federáciou. A ja sa k tomu plne hlásim a plne to podpisujem. Už som sa aj verejnej nechal počuť, že budem prvý hlasovať za zrušenie sankcií voči Ruskej federácii, keď noha posledného ruského vojaka opustí okupované územie Krymu, ale to je len jedna z vecí. Dovolil som si dať dokopy poltucet krokov, ktoré by mohli znamenať začiatok nových priateľských vzťahov s Ruskou federáciou. Keď sa tieto naplnia, budem sa veľmi tešiť na novú dimenziu našich spoločných vzťahov. Dovoľte mi, aby som ich odcitoval: – Stiahnite sa z hybridnej vojny, prestaňte podporovať trolov a hackerov a pomocou nich sa miešať do volieb na Západe. 2. Vráťte Ukrajine Krym alebo začnite rokovať o finančných kompenzáciách za jeho zabratie, samozrejme, za predpokladu, že s ním bude Ukrajina súhlasiť. – Prestaňte podporovať vzbúrencov na Donbase, zasaďte sa za ich kapituláciu, odzbrojenie a normalizáciu na východnej Ukrajine. – Zasaďte sa za ukončenie občianskej vojny v Sýrii, nájdite dočasnú náhradu za Asada a buďte spolugarantom slobodných volieb v tejto krajine. 5. Nepodnikajte žiadne odvetné nelegálne akcie voči vašim bývalým agentom. – Rešpektujte ľudské, občianske a politické práva na svojom území vrátane slobody tlače a slobody prejavu. Týchto šesť maličkostí, nazvem ich takto, by mohli znamenať úplne inú, novú dimenziu vzťahov medzi Slovenskou republikou, a keď chceme, Európskou úniou a Ruskou federáciou. Na to ale, vážené dámy, vážení páni, treba vždy dvoch a ja zatiaľ nevidím nič, čo by čo i len trošičku napovedalo o tom, že Ruská federácia sa chystá niektorú z týchto šiestich vecí naplniť. Naopak, čelíme už minimálne piaty rok hybridnej vojne a je mi veľmi ľúto, že časť ľudí – trolov, ktorí sú na toto nechutne zneužívaní, tu dnes sedí medzi nami. Ďakujem za pozornosť.
P. Hrušovský, podpredseda NR SR: (2002-05-28):
(Hlasovanie.) 107 prítomných, 38 za, 17 proti, 41 sa zdržalo, 11 nehlasovalo, Návrh sme neschválili. Páni poslanci, zvolávam krátke rokovanie poslaneckého grémia. Pán poslanec Tuchyňa. J. Tuchyňa, poslanec: Pán predsedajúci, dovoľte aby som požiadal, aby bol vydaný nový, upresnený program tejto schôdze, pretože množstvo vecí sme odhlasovali, budúci týždeň čo bude zaradené, skrátené konania, budú vo štvrtok interpelácie a tak ďalej, a tak z hľadiska kapacity aj tohto zboru ako...
Blanár, Juraj, podpredseda NR SR (2021-05-10):
Pán poslanec Marián Viskupič, nech sa páči.
Érsek, Árpád, minister dopravy a výstavby SR (2017-02-09):
Prosím.
P. Paška, predseda NR SR: (2008-02-14):
Otváram rozpravu v treťom čítaní. Pýtam sa, či sa chce niekto prihlásiť. Nie. Končím možnosť prihlásiť sa a vyhlasujem rozpravu v treťom čítaní za skončenú a budeme hlasovať.
A. Belousovová, podpredsedníčka NR SR: (2008-10-22):
Otváram všeobecnú rozpravu. Do rozpravy som dostala jedinú písomnú prihlášku. Písomne sa k tomuto bodu do rozpravy prihlásila za klub SDKÚ – DS pani poslankyňa Radičová. Nech sa páči, pani poslankyňa, máte slovo.
Hrnčiar, Andrej, podpredseda NR SR (2018-02-07):
Ďakujem. Pán spravodajca, nech sa páči.
Laurenčík, Milan, podpredseda NR SR (2021-11-11):
Ďakujem, pán podpredseda. Čas vyhradený na odpovede alebo na otázky na predsedu vlády uplynul. Teraz budeme pokračovať odpoveďami členov vlády na otázky poslancov. Prvú otázku položil pán poslanec Martin Čepček a je smerovaná na pána ministra zdravotníctva Slovenskej republiky Vladimíra Lengvarského a znie: „Myslíte to vážne s povinnosťou očkovať sa? Nebojíte sa...“ (Reakcie z pléna.) Aha, to je taká istá otázka, ako bola na pána premiéra, takže pokračujem. „Myslíte to vážne s povinnosťou očkovať sa? Nebojíte sa protestov a uvedomujete si aj právne dôsledky do budúcna? Kde ostali ľudské práva?“ Nech sa páči, pán minister, máte päť minút na odpoveď.
Taraba, Tomáš, podpredseda vlády SR a minister životného prostredia SR (2024-04-30):
Ďakujem pekne. Naozaj si myslím, že umožniť na zarastených lúkach výrub do sto metrov štvorcových kríkov náletových, ktoré tam nemajú čo robiť, aby sa uchránili slovenské lúky, nie je absolútne nič zlé, nikto s tým problém mať nemôže. Rovnako som rád, že poľnohospodári plne podporujú a povedali, že môj návrh zákona v skutočnosti ochraňuje a stabilizuje rozlohu poľnohospodárskej pôdy. Neviem, aký politik môže mať problém s tým, aby Slovensko malo ustálenú rozlohu poľnohospodárskej pôdy, ktorá sa každý rok znižuje. Neviem prečo vám tá poľnohospodárska slovenská pôda tak veľmi prekáža a vadí, prečo vám vadí to, aby na Slovensku sa pestovali plodiny a prečo radšej presadzujete to, aby tu boli zarastené húštiny. Nerozumiem tomu, ale je to vaša voľba, samozrejme, že ľudia to vidia a som veľmi rád, že tento boj zvádzame, pretože tu každý vidí, komu ide o ráz slovenskej krajiny, komu ide o to, aby poľnohospodári mohli a mali kde orať, aby mali kde sadiť. A vy, ktorí neviem z akého dôvodu presadzujete to, aby všade boli len náletové dreviny, z ktorých nemá úžitok ani príroda, ani nikto iný, možno tak mimovládky, ktoré niekedy prídu si vybrať peniaze, aby to mohli vyčistiť. Pokiaľ ide o 80 centimetrov, je to asi, áno, hovoríme o obvode, to znamená, že priemer je od 21 do 25 centimetrov a pokiaľ sa nemýlim, tak nejaká taká hranica už v minulosti bola, len sa to potom znižovalo, takže sa to dáva na mieru, kde to bolo. Ďakujem.
Kollár, Jozef, poslanec NR SR (2011-09-13):
Zvolávam zasadnutie výboru pre financie a rozpočet na 13.30 hod. Ďakujem.
Mizík, Stanislav, poslanec NR SR (2018-03-26):
Ďakujem za slovo. Prepáčte, pán Budaj, ale práve vaša neschopná garnitúra z čias VPN spôsobila marazmus, ktorý sa ako slimák bez domčeka plazí po časovej osi vývoja Slovenska. Ako ste to spôsobili? Nuž tak, že vaša neschopná garnitúra a vy ako tvár udalostí v novembri ste nevyčistili Slovensko od boľševikov, ich detičiek, ktoré sa potom etablovali v najväčších oligarchistických zoskupeniach. Uzatvorili ste s nimi pakt a tam je pes zakopaný. Vlečie sa to, vlečie ako vláčik motoráčik a jeho kotol sa prehrieva a až teraz vybuchuje. Vy ste bol alfa a terajšia vláda je omega. Amen.
Osuský, Peter, poslanec NR SR (2010-12-07):
Kolegovi Burianovi len toľko. Úplne najprv sa treba pozrieť, prečo sme v svrabe, na základe ktorého musíme sekať ešte aj školstvo. A na to by iste kolega Burian pri spytovaní svedomia mohol odpovedať. A pokiaľ ide o moje vystúpenie, to vystúpenie bolo apelom na i zákonodarný zbor, i ministra financií, i nakoniec perspektívne rezort školstva, aby zvážil a doviedol do konca existujúce, a nie tajné, a nie nejaké na vymýšľanie veľmi náročné zámery, ako diferencovať pri nedostatočnom množstve peňazí, lebo je malé hrdinstvo povedať, že pridáme tam a pridáme tam. OKS je zdržanlivá pri zatínaní sekier. To, samozrejme, kolega Burian celkom nebol váš prípad. A domnievame sa, že tie peniaze treba vzhľadom na ich obmedzenosť alokovať cielene tak, aby priniesli čo najlepší výnos. A domnievam sa, že o tom som hovoril. A preto pripustím, že bol ten prejav orientovaný skôr na budúcnosť, pretože momentálne hasíme a plátame diery. Ale verím, že ak budeme úspešní, príde konečne i čas, keď budeme môcť rozumne a trebárs pokiaľ možno štedrejšie alokovať peniaze do toho, o čom všetci, vaša i naša, i všetky bývalé vlády deklarovali, že to je absolútna priorita. A ja raz teda sa nádejam, že sa dožijem, že tu budeme schvaľovať rozpočet, ktorý bude podporovať to, čo je dobré.
Bugár, Béla, podpredseda NR SR (2018-10-24):
Pani poslankyňa, procedurálny návrh vyzerá ináč. Vy môžte procedurálny návrh k veci prerokúvanej, ale pán minister takúto právomoc nemá, už som sa snažil vysvetliť.
Bublavý, Dušan, poslanec NR SR (2012-09-27):
Pani predsedajúca, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený poslanecký návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre verejnú správu a regionálny rozvoj, ďalej, aby za gestorský výbor určila hlasovaním Výbor Národnej rady Slovenskej republiky pre verejnú správu a regionálny rozvoj s tým, že určené výbory poslanecký návrh zákona prerokujú v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Paška, Pavol, predseda NR SR (2013-09-19):
(Hlasovanie.) 142 prítomných, 59 za, 82 proti, 1 sa zdržal. Konštatujem... (Potlesk.) Konštatujem, že (pokračovanie potlesku) Národná rada neschválila uznesenie, ktoré predložila skupina poslancov. Dámy a páni, ukončili sme program 24. schôdze, budeme pokračovať o 14. hod. pravidelným bodom programu 23. schôdze, ktorým je hodina otázok. Po nej budeme rokovať, tak ako sme sa dohodli, tak ako sme sa dohodli na poslaneckom grémiu, druhým čítaním poslaneckého návrhu novely zákona o rokovacom poriadku. Pán poslanec Lipšic.
Zmajkovičová, Renáta, podpredsedníčka NR SR (2014-10-17):
Pán poslanec Martinák.
Hrnčiar, Andrej, podpredseda NR SR (2017-10-18):
Pýtam sa, či chce zaujať stanovisko spravodajca. Nie je tomu tak. Vyhlasujem prestávku do 20.30 hod. (Reakcie z pléna.) Vyhlasujem prestávku do 20.30 hod. (Prestávka.) (Po prestávke.)
Jurinová, Erika, podpredsedníčka NR SR (2014-11-10):
Na vaše vystúpenie chcú reagovať dvaja páni poslanci. Uzatváram možnosť prihlásiť sa faktickou poznámkou. Nech sa páči, pán poslanec Susko.
Kollár, Boris, predseda NR SR (2021-12-10):
Prosím, prezentujme sa a hlasujme. (Hlasovanie.) Prítomných 130 poslancov, za 84, proti 7, zdržalo sa 38, nehlasoval 1. Konštatujem, že Národná rada schválila navrhované uznesenie a zvolila Ivetu Pospíšilovú do funkcie podpredsedníčky Dozornej rady Úradu pre dohľad nad zdravotnou starostlivosťou dňom 10. decembra 2021. Teraz budeme hlasovať o bode 67 programu. Je to druhé čítanie o návrhu poslankýň Žitňanskej a Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (tlač 658). Prosím spoločného spravodajcu z výboru pre vzdelávanie, vedu, mládež a šport poslanca Marka Šefčíka, aby uvádzal hlasovanie. [Hlasovanie o návrhu poslankýň Národnej rady Slovenskej republiky Jany Žitňanskej, Márie Šofranko a Jany Bittó Cigánikovej na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov , tlač 658.]
Šimečka, Michal, podpredseda NR SR (2024-01-19):
Ďakujem pekne. A s reakciou na faktické poznámky pán poslanec Čaučík.
Hargaš, Ján, poslanec NR SR (2024-05-15):
Ďakujem za slovo. Zora, venovala si sa aj dôvodovej správe a priznám sa, že ja som sa naozaj tešil na túto dôvodovú správu, že si ju prečítam, pretože kolegovia z SNS majú veľmi radi alternatívy, alternatívne názory, alternatívne videnie sveta, alternatívne videnie konzumu, zaguľateľnosti Zeme alebo jej plochosti. Taktiež v dôvodovej správe píšu, že im vadí, že v RTVS podľa ich názoru dochádza k úplnému potlačeniu serióznej vnútornej diskusie a prezentácie rozličných názorov a postojov. Čiže veľmi akoby že by alternatívy, to je ich vec. No a dôvodová správa má aj takú časť, ktorá sa venuje alternatívnym riešeniam. Tak som si ju veľmi so záujmom teda načítal, čo tam nájdem. No poviem tak, zostal som veľmi sklamaný. Pretože v časti, kde by sa mala koalícia alebo prekladateľka, predkladateľka pani ministerka venovať nejakým alternatívnym riešeniam toho problému, ktorý zadefinovala, tak je napísané, že alternatívne riešenia sa nezvažovali, nakoľko zámerom štátu je reforma systému orgánov verejnoprávnej televízie a rozhlasu. Čiže bude to reforma takáto a žiadna iná. Žiadne alternatívne riešenia, že by sme porovnali, čo je lepšie, keď chceme dosiahnuť nejaký cieľ. Veď vy môžete mať nejaký legitímny cieľ, ale vaše vlastné pravidlá, legislatívne pravidlá vlády definujú, že máte sa vysporiadať s nejakým porovnaním alternatív, či sa ten cieľ dá dosiahnuť takto, alebo inak, alebo nejakou inou metódou. Vy ste sa s tým vysporiadali tak, že reformu chceme a chceme ju takto a preto sme alternatívy ani neposudzovali. Tak toto je to vaše alternatívne videnie sveta? To takto si predstavujete tú vnútornú diskusiu, to zvažovanie rôznych uhlov pohľadu? Veď buďte trochu konzistentní vo svojich postojoch. Ďakujem.
P. Hrušovský, predseda NR SR: (2005-10-25):
(Hlasovanie.) 128 prítomných, 73 za, 44 proti, 9 sa zdržalo, 2 nehlasovali. Návrh zákona sme schválili do druhého čítania. Ďalší návrh.
Budaj, Ján, minister životného prostredia SR (2020-11-25):
Ďakujem pekne, pán predsedajúci. Dámy a páni... (Reakcie z pléna.) Pán predsedajúci, ako?
Taraba, Tomáš, poslanec NR SR (2023-06-15):
Pán predseda, práve minulú schôdzu bol úplný nonsens, že boli prerokované 70 bodov zákonov, o ktorých sa nedalo hlasovať, lebo okej, rozhodla Národná rada, že sa končí rokovanie. Teraz Národná rada rozhodla, ktorá je, mimochodom, pani Kolíková, uznášaniaschopná, to je jediná vec, čo zaujíma. A keď rozhodne Ústavný súd, rozhodne, ale vy, ktorej ste, ktorej všetko skončilo na Ústavnom súde a ste prehrali, tak nás tu nepoučujte!
Jurinová, Erika, poslankyňa NR SR (2016-10-19):
Ďakujem veľmi pekne. Tu by som sa možno pristavila, ako kolegyňa Silvia Shahzad hovorila o tom príspevku cez prázdniny. Pán minister, aj pri zákone o sociálnych službách som vás upozornila na ten nesúlad zákona o sociálnych službách a zákona o kompenzáciách, kde v jednom zákone sa hovorí o maximálne osemdesiatich hodinách, teda vcelku, že 80 hodín, kedy môžu navštevovať to zariadenie, a zas v zákone o sociálnych službách sa nachádza stať alebo odstavec, ktorý hovorí o dvadsiatich hodinách týždenne. Tam som len upozornila; naopak som to povedala. Tam som len upozornila na to, aby nenastala práve kvôli tomu, že v každom zákone je to popísané inak, aby nenastala kolízia pri vysvetľovaní si jednotlivých úradníkov, ako k tomu pristúpia. Jednoducho aj toto je možnože zlepšenie spôsobu objektívneho hodnotenia situácie v zariadeniach. Ďakujem pekne.
Heger, Eduard, podpredseda vlády a minister financií SR (2020-12-04):
Ja by som kratučko zareagoval. Ja som teda v úzkom kontakte s Národnou radou aj som teda informoval o týchto, o tomto celom vývoji, takže ak to tak nebolo, tak pozreme prečo, prečo ste neboli informovaní. Ale, samozrejme, ja som komunikoval s Národnou radou, takže ak došlo k nejakému nedorozumeniu, tak sa ospravedlňujem.
T. Rosová, poslankyňa: (2008-07-01):
Po prvé, hovoril o tom, že jeden z dôležitých pojmov, ktorý je v tom zákone rôznymi spôsobmi rozpracúvaný, je vzdelávacie zariadenie mládeže, ak sa nemýlim. A má pravdu v tom, že medzi definovaním základných pojmov takýto pojem nenájdeme. Ja si myslím osobne, že je to ďalší dôkaz toho, že pôvodne bolo zmyslom akreditácie nie akreditovať nejaké vzdelávacie zariadenia, ale akreditovať zariadenia, ktoré s mládežou pracujú. Vyplýva to aj z mnohých výrokov tak pána ministra, ako aj pána štátneho tajomníka Habánika. Takže  to je len na dokreslenie, prečo to pravdepodobne nie je v týchto základných pojmoch zadefinované. No a otázka dobrovoľníckej práce a § 13 písm. g), ktorý hovorí o zabezpečení dobrovoľníkov, ktorí nie sú občania Slovenskej republiky (základy štátneho jazyka a základné vzdelávanie o dejinách Slovenskej republiky). Možno za tým bol dobrý úmysel spropagovať Slovensko, spropagovať slovenský jazyk, ale takto sa to celkom isto nepodarí. Naopak, ak sa tí dobrovoľníci dozvedia, že majú ísť do krajiny, kde vlastne zákon ukladá, aby absolvovali takéto vzdelávanie – preto, lebo sa hovorí o zabezpečení, nie umožnení –, tak sa jednoducho rozhodnú pre krajinu inú. A namiesto toho, aby sme Slovensko spropagovali, opäť ostane krajinou navštevovanou menej ako ostatné. Ďakujem pekne.
Jurinová, Erika, podpredsedníčka NR SR (2013-10-30):
Na vaše vystúpenie, pán poslanec, dve faktické poznámky. Uzatváram možnosť prihlásiť sa. Nech sa páči, pán poslanec Hlina.
Matovič, Igor, poslanec NR SR (2019-04-02):
Kolegovia, kolegyne, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona, ktorý spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: výbor pre financie a rozpočet, ústavnoprávny a výbor pre verejnú správu a regionálny rozvoj. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 3. mája a gestorský výbor do 7. mája 2019. Pán predsedajúci, prosím, otvorte rozpravu k uvedenému návrhu zákona.
Paška, Pavol, predseda NR SR (2012-05-09):
Pán poslanec Přidal, reakcia, nech sa páči.
Šimečka, Michal, podpredseda NR SR (2024-01-11):
Ďakujem pekne. A s poslednou faktickou poznámkou pred obednou prestávkou a hodinou otázkou vystúpi pani poslankyňa Gažovičová.
Želiezka, Ľubomír, poslanec NR SR (2012-12-14):
Ďakujem pekne za slovo. Pán kolega Hlina, ja som sa vždycky tak trošku aj tešil na tie vaše vystúpenia v nádeji, že sa niečo dozviem nové, ale tie vaše vystúpenia sa podobajú ako vajce vajcu. Vo vašom každom vystúpení identifikujete, analyzujete, vyhodnocujete, skrátka, mne to pripadá taký, taký gulášik. Niekedy sa vám ten guláš podarí variť lepšie, niekedy horšie, záleží, čo za tých 15 minút nahádžete do toho pomysleného hrnca, aké tie ingrediencie, ako to vy nazývate, sa vám podarí do toho kotlíka alebo hrnčeka nahádzať. Kolega, za 15 minút sa dobrý guláš nedá uvariť. Dobrý guláš sa varí 4, 5 hodín, čiže musíte sa snažiť, aby ten gulášik bol aj trošku jedlý. No a keďže nie ste nejaký dobrý kuchár, tak potom tie vaše vystúpenia, na konci sa snažíte byť barmanom alebo pyrotechnikom, alebo ja neviem čím a začínate miešať rôzne kokteily, áno. Najradšej máte vládny kokteil, tzv. Počiatkov, ktorý ste tu už niekoľkokrát spomenul. A skúste, ja vám dám takú inšpiráciu, skúste namiešať aj taký opozičný kokteil, taký KDH, OĽaNO-vský, SaS-kársky alebo napríklad taký kokteilík SDKÚ, prihoďte sa tam aj vy a to poradie tých, ako to tam začnete miešať, bude záležať len na vás. To máte takú inšpiráciu, čiže blížia sa sviatky, budete mať času, môžte vyhodnocovať, analyzovať. Ďakujem pekne.
Hrnčiar, Andrej, podpredseda NR SR (2018-12-06):
Pán poslanec Heger, nech sa páči. Nech sa páči.
Hrnčiar, Andrej, podpredseda NR SR (2017-06-21):
Pán poslanec Vašečka.
Čižnár, Jaromír, generálny prokurátor SR (2014-10-24):
Pán Mikloško, firma skrachuje, nechá dlhy, zakladá sa druhá. Ja neviem, čo tomu bráni, či to niekto nechce, alebo nie je tu vôľa. Toto sa upraviť dá. Veď ako tak si spravme konečne register dlžníkov alebo takýchto firiem, ktoré podnikajú týmto spôsobom. A v zákone to upravme, že pokiaľ máš tento štýl podnikania, no tak tú ďalšiu firmu nezaložíš, pokiaľ nebudeš mať vykompenzované všetky dlhy. Pokiaľ bude takýto zoznam zverejnených firiem, ktorá sa týmto živí, že neplatí, no tak zrejme budeme chrániť ďalších, ktorí by s touto firmou potom do žiadneho kontaktu nešli. Tento návrh tu už lieta možno viac rokov, treba zverejniť zoznam týchto firiem, napríklad aj v Obchodnom registri. Čo tomu bráni? To je jedna z možností. A druhá, ja som nepovedal, že tých 0,29 %, čo je ten extrémizmus, že tak to je. Lebo to tak nie je. Pretože ja tvrdím, že je to ďaleko väčší počet. Ja hovorím, že tomu číslu neverím, aby sme si rozumeli. Pokiaľ ide o tú novelu, tak tá novela tých čakateľov už teda tu bola. Myslím, že dokonca bolo aj hlasované o nej. Takže aj keď som za to bol kritizovaný, bohužiaľ, tvrdím, že čakateľ prokuratúry sa naučí byť prokurátorom len v tomto systéme. Pretože ja som, vlastne v zúfalstve sme zobrali niekoľko vyšších súdnych úradníkov, ktorí majú skúšky na justičnej akadémii a na mizivé percento výnimiek sú to ľudia, ktorí na prokuratúru dostanú preukaz, sú de iure prokurátormi, de facto čakateľmi. Toto nie je pomoc. Pretože ak ja tých ľudí dám niekde, kde mám polovičné stavy, napríklad Trnava, kde mi chýba z desiatich ľudí päť, a keď tam príde takýto človek, berie plat prokurátora, musí sa učiť tú robotu prokurátora, no tak potom asi aj kolegovia naňho pozerajú trošku inak, že si prokurátor, a my ťa musíme ešte minimálne rok a pol učiť. A to, čo som navrhoval ja ako, to nie je legalizácia drog, preboha. Ja som tam povedal, že aj to malé množstvo bude hodnotené ako protispoločenská činnosť, ale trošku v inom stupni, v inom leveli. Najprv v rovine priestupkovej a pri recidíve v rovine trestnej. Takže to nie je legalizácia drog. Ďakujem.
Hrušovský, Pavol, podpredseda NR SR (2010-10-13):
S faktickými poznámkami pani poslankyňa Vaľová, Gibalová. Nech sa páči, pani poslankyňa Vaľová.
Čekovský, Kristián, poslanec NR SR (2021-05-07):
Ďakujem pekne, pán predsedajúci. Dovoľte mi, prosím, ako určenému spravodajcovi výboru predniesť informáciu výboru pre kultúru a médiá o prerokovaní správy o stave vysielania v Slovenskej republike a o činnosti Rady pre vysielanie a retransmisiu za rok 2020, tlač 465a, vo výbore. Správu o stave vysielania v Slovenskej republike a o činnosti Rady pre vysielanie a retransmisiu za rok 2020 pridelil predseda Národnej rady Slovenskej republiky svojím rozhodnutím č. 493 z 31. marca 2021 na prerokovanie výboru pre kultúru a médiá. Súčasne poveril výbor predložiť informáciu o výsledku prerokovania uvedeného materiálu vo výbore a návrh uznesenia Národnej rady. Výbor pre kultúru a médiá prerokoval Správu o stave vysielania v Slovenskej republike a o činnosti Rady pre vysielanie a retransmisiu za rok 2020 a odporučil ju Národnej rade uznesením č. 102 z 5. mája 2021 schváliť. Gestorský výbor odporúča Národnej rade: 1) schváliť Správu o stave vysielania v Slovenskej republike a o činnosti Rady pre vysielanie a retransmisiu za rok 2020, 2) vysloviť súhlas, aby predsedníčka Rady pre vysielanie a retransmisiu Marta Danielová správu uviedla a mohla vystúpiť v rozprave na schôdzi v Národnej rade. Súčasne ma výbor určil za spravodajcu výboru a poveril ma, aby som informoval Národnú radu o výsledkoch rokovania vo výbore prerokovaná informácia k správe bola schválená uznesením gestorského výboru č. 103 zo dňa 5. mája 2021. Návrh na uznesenie Národnej rady je v prílohe. Pán predsedajúci, ďakujem, skončil som. Otvorte, prosím, rozpravu.
Jurinová, Erika, podpredsedníčka NR SR (2015-02-12):
Ďakujem pekne, pán poslanec. Konštatujem, že Národná rada Slovenskej republiky v tajnom hlasovaní zvolila poslanca Ľubomíra Petráka za predsedu mandátového a imunitného výboru a poslanca Alojza Přidala za predsedu výboru pre nezlučiteľnosť funkcií. Samozrejme blahoželáme novozvoleným predsedom výborov Národnej rady a od tejto chvíle môžu zaujímať miesta v čestnom rade za predsedníctvom. Pokračujeme ďalej v rokovaní o prerušenom bode programu, ktorým je informácia o zámere realizácie výstavby novej nemocnice v Bratislave . A dávam slovo nasledujúcemu rečníkovi pánovi poslancovi Igorovi Matovičovi.
Glváč, Martin, podpredseda NR SR (2016-04-19):
Pani poslankyňa Zemanová.
Bugár, Béla, podpredseda NR SR (2017-01-31):
Pán poslanec Klus.
Vaľová, Jana, poslankyňa NR SR (2012-05-15):
Ďakujem veľmi pekne, pán predseda. Prosím, pán predseda, dajte hlasovať o návrhu gestorského výboru, aby sa odvolávanie a voľba vykonali verejne použitím technického zariadenia.
A. Belousovová, podpredsedníčka NR SR: (2006-12-06):
Otváram rozpravu k tomuto bodu. Zatiaľ som do rozpravy nedostala žiadnu písomnú prihlášku. Pýtam sa preto, či sa chce niekto prihlásiť do rozpravy ústne. Pani Sárközy Klára. Máte slovo, pani poslankyňa. Končím možnosť prihlásiť sa ústne. A, prepáčte, nezbadala som, ešte pán poslanec Abrhan sa hlási do rozpravy a končím možnosť prihlásiť sa ústne do rozpravy. Ďakujem.
Šeliga, Juraj, podpredseda NR SR (2020-07-09):
Pán poslanec Podmanický.
Kadúc, Miroslav, poslanec NR SR (2015-03-10):
Ďakujem pekne. Pán predseda, vzhľadom k tomu, že by som sa rád vyhol nutnosti novelizovať rokovací poriadok, ako aj vzhľadom k tomu, kulantne povedané, že Národná rada stratila motiváciu voliť nového predsedu NKÚ, navrhujem, navrhujem takýto bod. Žiadam, aby ste zaradili do tejto schôdze bod – odvolanie predsedu Najvyššieho kontrolného úradu Jána Jasovského – ktorý presluhuje už tri roky.
Blanár, Juraj, podpredseda NR SR (2022-02-18):
S faktickou poznámkou, pani poslankyňa Brisudová, nech sa páči.
B. Bugár, podpredseda NR SR: (2004-05-14):
Otváram rozpravu. Do rozpravy, ktorú som teraz otvoril, sa hlási pán spravodajca a písomne ešte pán poslanec Federič. Pýtam sa, či sa hlási ešte niekto ústne do rozpravy. Nikto. Takže končím možnosť sa prihlásiť ústne do rozpravy. Nech sa páči, pán spravodajca, a potom pán poslanec Federič.
Ďurica, Ondrej, poslanec NR SR (2022-05-10):
Ďakujem za slovo, pán predseda. V rozprave vystúpili traja páni poslanci, pričom pán poslanec Juraj Krúpa podal návrh, aby sa podľa § 73 ods. 3 písm. a) návrh zákona vrátil navrhovateľom na dopracovanie. Dajte, prosím, o tomto návrhu hlasovať.
M. Hort, podpredseda NR SR: (2010-03-04):
A teraz dávam slovo Jurajovi Liškovi, ktorý je prihlásený do rozpravy ako druhý.
I. Mikloš, poslanec: (2008-06-18):
Čo sa týka toho, prečo boli odmeny pánovi Kozovskému vyplácané za to verifikovanie, to som jasne povedal. Čiže to, čo ste zopakovali, znamená len dôkaz nepochopenia Obchodného zákonníka. Zákona o konkurze a vyrovnaní. Keď opakujete to, čo bolo v tej správe. A to podstatné, čo vám chcem povedať, pán poslanec. Nemám žiaden server. Ľudia, ktorí boli zodpovední za fungovanie Veriteľa si nechali kópie dokumentácie. Chvalabohu, že si ich nechali. Tie isté materiály, ktoré má pán minister, ktoré sám povedal, že ich má v škatuliach na ministerstve financií, tak bolo treba tie škatule na ministerstve financií otvoriť a bolo treba tie dokumenty zanalyzovať a spracovať namiesto vyrábania účelových správ, ktoré klamú a zavádzajú. Keďže ste to neurobili vy, tak tí ľudia, ktorí  kópie týchto dokumentov, chvalabohu, majú, to urobili z týchto dokumentov a položka po položke, subjekt po subjekte je tam zdokumentovaných 33,4 miliardy korún oddlženia. Takže fakt je taký, že za našej vlády sa zásadne  znížil starý dlh a nevytváral sa nový. Za vašej vlády spochybňujete tento proces, ale dlh narastá. Taká je realita. A namiesto toho, aby ste riešili situáciu v zdravotníctve, tak to účelovo nepravdivo škandalizujete.
Paška, Pavol, predseda NR SR (2013-06-28):
Pán poslanec Matovič.
Senko, Ján, poslanec NR SR (2015-09-23):
Ďakujem za slovo. V rámci rozpravy vystúpili dvaja poslanci. Nebol predložený žiaden procedurálny návrh. Vzhľadom k tomu, prosím, pani podpredsedníčka, aby ste dali hlasovať o tom, že Národná rada sa uzniesla v súlade s rokovacím poriadkom Národnej rady prerokovať predložený návrh zákona v druhom čítaní.
P. Hrušovský, podpredseda NR SR: (2001-09-20):
(Hlasovanie.) Prítomných 136, za návrh 45, proti 80, zdržalo sa 10, nehlasoval 1. Bod 31 sme neschválili.
Hrnčiar, Andrej, podpredseda NR SR (2019-09-13):
Pán poslanec Kresák.
Dostál, Ondrej, poslanec NR SR (2018-05-10):
Pán poslanec Poliačik, súhlasím, že je vážny problém, ak sa predkladajú zákony, o ktorých sa vopred vie, že sa dramaticky zmenia v druhom čítaní a že poslanci na ďalšej schôdzi budú v skutočnosti hlasovať o niečom, čo je na nepoznanie od toho, čo je predložené. Neviem posúdiť, nakoľko vážne je to v prípade tohto návrhu zákona. Ale však máme na tejto schôdzi aj iný návrh zákona, o ktorom sme už v prvom čítaní vedeli, že bude nielen zmenený, ale že bude dokonca úplne opačný. Myslím teraz na zákon, ktorým sa majú zmraziť platy ústavných činiteľov, ktorý je formulovaný ako návrh o zmrazení platov ústavných činiteľov a v skutočnosti všetci vedia, že v druhom čítaní sa z neho má stať zákon o rozmrazení platov ústavných činiteľov. Takže tam to bude o 180 stupňov. Neviem, nakoľko vážne to bude aj tu, ale v každom prípade je to neblahá prax a je to v podstate obchádzanie normálnej verejnej diskusie, normálneho pripomienkového konania, do ktorého môže vstupovať aj verejnosť. (Ruch v sále.)
Danko, Andrej, predseda NR SR (2016-09-23):
Ďakujem. O slovo požiadala podpredsedníčka Národnej rady pani Lucia Nicholsonová.
P. Paška, predseda NR SR: (2009-09-08):
(Hlasovanie.) 139 prítomných, 78 za, 8 proti, 52 sa zdržalo, 1 nehlasoval. Konštatujem, že sme vyslovili súhlas s prerokovaním tohto vládneho návrhu v skrátenom legislatívnom konaní. Pán predseda výboru pre financie, rozpočet a menu, pán poslanec Burian, uvedie hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 386/2002 Z. z. o štátnom dlhu, je to tlač 1162. (Hlasovanie o návrhu vlády na skrátené legislatívne konanie o vládnom návrhu zákona, ktorým sa dopĺňa zákon č. 386/2002 Z. z. o štátnom dlhu a štátnych zárukách a ktorým sa dopĺňa zákon č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov , tlač 1162.)
Sulík, Richard, predseda NR SR (2011-07-01):
Ďakujem. Prerušujem rokovanie o tomto bode programu. Teraz nasleduje návrh skupiny poslancov Národnej rady Slovenskej republiky na prijatie stanoviska Národnej rady Slovenskej republiky k postupu vlády Slovenskej republiky pri poskytnutí finančnej pomoci Helénskej republike zo zdrojov Európskeho finančného stabilizačného nástroja . Návrh je pod tlačou 432. Dávam slovo poslancovi Jozefovi Kollárovi a prosím ho, aby za skupinu poslancov návrh uviedol.
P. Hrušovský, predseda NR SR: (2003-10-24):
(Hlasovanie.) Prítomných je 133 poslancov, za 108, zdržalo sa 25. Návrh zákona sme schválili. Poprosím teraz pána poslanca Mikuša, aby ako poverený spravodajca gestorského výboru pre financie, rozpočet a menu uvádzal hlasovanie k prerokúvanému vládnemu návrhu zákona, ktorým sa mení a dopĺňa zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov. Pán poslanec Mikuš.
Blaha, Ľuboš, podpredseda NR SR (2024-01-19):
Pán poslanec Tomáš Szalay.
Paška, Pavol, predseda NR SR (2012-08-03):
Pán poslanec, nikto vám slovo neberie, práve naopak, my sme vám umožnili, aby ste kontinuálne dovysvetľovali vo svojom príspevku všetky myšlienky, ktoré máte usporiadané. Nech sa páči. (Potlesk.)
Bugár, Béla, podpredseda NR SR (2017-03-23):
Pani poslankyňa Grausová.
Baránik, Alojz, poslanec NR SR (2020-12-03):
To je 20 sekúnd.
Droba, Juraj, poslanec NR SR (2011-07-07):
Pán kolega, ja len, ruku na srdce si dajte, vždy poznáte do detailu každý jeden návrh, o ktorom hlasujete? Ja za seba poviem, že určite nie. A myslím si, že v tejto sále neexistuje ani jeden poslanec, ktorý by presne dopodrobna vedel, o čom hlasuje. Takže tá poznámka na adresu kolegyne Aštaryovej podľa mňa bola zbytočná. No a čo sa týka absencie styku, tak ten naozaj nedoprajem s médiami ani jedným, ani druhým, ani koaličným, ani opozičným poslancom. Ďakujem.
Jurinová, Erika, podpredsedníčka NR SR (2012-06-19):
Pán poslanec Viskupič.
Bugár, Béla, podpredseda NR SR (2016-11-22):
Na vystúpenie pána poslanca s faktickou poznámkou ako jediný pán poslanec Štarchoň, nech sa páči.
I. Mikloš, podpredseda vlády a minister financií SR: (2003-09-09):
Nový spôsob zdaňovania prinesie podstatné zjednodušenie systému zdaňovania príjmov, ziskov fyzických a právnických osôb a zosúladenie so smernicami Európskej únie pre oblasť príjmov s prihliadnutím na výsledky rokovaní o prístupe Slovenskej republiky k Európskej únii. Cieľom uplatnenia jednotného systému zdaňovania sa navrhovaným zákonom zrušuje osobitný spôsob zdaňovania príjmov fyzických osôb, ktorým bola paušálna daň. Zníženie administratívnej náročnosti podnikania v dostatočnej miere spĺňa navrhovaný spôsob uplatňovania výdavkov percentom z príjmu, popri ktorých si podnikateľ môže uplatniť aj platby uskutočňované do poistných fondov. Navrhuje sa zníženie počtu odpočítateľných položiek od základu dane z príjmov fyzických osôb, pričom sa zostávajúce nezdaniteľné časti základu dane na daňovníka a manželku zvyšujú na 19,2-násobok sumy životného minima platného k 1. januáru príslušného zdaňovacieho obdobia. Nezdaniteľná časť základu dane na vyživované dieťa sa navrhuje nahradiť daňovým bonusom, ktorý sa bude daňovníkovi poskytovať formou zníženia dane alebo priamou platbou v sume 4 800 korún ročne na každé vyživované dieťa. Navrhovaným zákonom sa zjednodušuje výpočet základu dane z príjmov a dane a navrhuje sa výrazne obmedzenie rozsahu uznávania nákladov s požiadavkou ich zaplatenia. Návrh zákona priamo obsahuje podmienky uznania rezerv a opravných položiek do daňových výdavkov, ktorú sú v súčasnom období predmetom osobitného zákona o rezervách a opravných položkách na zistenie základu dane z príjmov. Z uvedeného dôvodu sa navrhuje zrušiť zákon č. 368/1999 Z. z. o rezervách a opravných položkách na zistenie základu dane z príjmov. Ku komplexnej úprave zdanenia príjmov prispeje aj prevzatie časti  ustanovení týkajúcich sa dĺžky zdaňovacích období a lehôt na podanie daňového priznania a zaplatenie dane z príjmov doteraz uvedených v zákone č. 511/1992 Zb. o správe daní a poplatkov priamo do ustanovení zákona o daniach z príjmov. V návrhu zákona sú rovnako premietnuté zmeny vyplývajúce zo zákona o účtovníctve a následne vydaných nových opatrení so spôsobom účtovania. Závažná zmena, ktorá sa týka zrušenia možnosti tvorby rezerv na opravy hmotného majetku, je v návrhu zákona riešená tak, aby dopad na finančnú situáciu daňovníkov nebol jednorazový v čase rozpustenia rezervy v roku 2004, ale je ponechaný priestor na zahrnutie zostatku rezervy do príjmov postupne do roku 2008. Predložený návrh zákona o dani z príjmov okrem uvedených základných zmien obsahuje aj ďalšie spresnenia, ktoré bolo potrebné vykonať vzhľadom na zmeny ostatných právnych predpisov, ktoré nadväzujú na predložený návrh zákona. Okrem uvedeného novou štruktúrou usporiadania niektorých častí zákona sa sleduje aj vyššia zrozumiteľnosť a prehľadnosť. Ďakujem pekne za pozornosť.